Ջիրավատ Սուտիվանիչսակ

**Ջիրավատ Սուտիվանիչսակ** (), մականունը՝ **Դիու**, թաիլանդցի դերասան և մոդել։ Նա հայտնի է դարձել իր դերասանական դեբյուտով՝ «F4 Thailand: Boys Over Flowers» (2021) ֆիլմով, որը նրան լայն ճանաչում է բերել ինչպես երկրի ներսում, այնպես էլ միջազգային ասպարեզում։

## Վաղ կյանք
Ջիրավատը ծնվել է Բանգկոկում՝ Թաիլանդում։ Նրա առաջին անունը Կոնգկիդակորն է, բայց նա այն փոխել է Ջիրավատի, երբ տարրական դպրոցում էր սովորում։ Նա GMMTV-ի արտիստ է: Ավագ դպրոցում սովորել է Սուրբ Գաբրիելի քոլեջում, իսկ դրանից հետո սովորել է ինտերակտիվ դիզայն և մուլտիմեդիա՝ Սրինախարինվիրոտ համալսարանում։ Մինչ դերասանական կարիերան սկսելը, նա ժամանցի ոլորտ է մուտք գործել որպես մոդել։

## Կարիերա և առաջընթաց
2021 թվականին Դիուն իր դերասանական դեբյուտը կատարել է որպես «Ռեն Ռենրավին Աիրա» (Ռուի Հանազավա) «F4 Thailand: Boys Over Flowers» սերիալում, որը Յոկո Կամիոյի «Hana Yori Dango» ճապոնական մանգայի թաիլանդական ադապտացիան է։ 2020 թվականի սեպտեմբերի 16-ին GMMTV-ն պաշտոնապես հայտարարել է դերասանական կազմի մասին։ Սերիալը միջազգային հաջողություն է ունեցել և առցանց դիտելու համար զբաղեցրել է առաջին հորիզոնականը «Լավագույն թաիլանդական սիրավեպերի շարքում»։ Նրա դերը սերիալում ջերմ ընդունելության է արժանացել և նրան համաշխարհային ճանաչում է բերել։

2022 թվականին Դիուն հաջողությամբ հանդես է եկել Հարավարևելյան Ասիայի երկրներում կայացած «Shooting Star» երաժշտական համերգների ժամանակ՝ իր F4 Thailand դերասանական կազմի հետ միասին։ 2022 թվականի սեպտեմբերին նա խաղացել է «Ֆոնգի» դերը «Zero in the Moonlight» ռոմանտիկ անթոլոգիայում, կարճամետրաժ «Magic of Zero»՝ Տոնտավան Տանտիվեջակուլի (Տու) հետ միասին, ով խաղում էր նրա սիրեցյալի դերը։

2023 թվականին Դիուն նկարահանվել է «Նայի» դերում «Home School» սասպենս-սարսափ թաիլանդական հեռուստասերիալում՝ Ռամիդա Ջիրանորապատի (Ջեյն) և իր գործընկեր F4 Thailand-ի արտիստ Հիրունկիտ Չանգհամի (Նանի) հետ միասին։ Սերիալը դառձել է Թաիլանդի Prime Video հեռուստաալիքով ցուցադրվող առաջին օրիգինալ թաիլանդական սերիալը։ Հուլիսին նա հայտնվել է (G)I-dle-ի «I Do: A Love Story in Bangkok» տեսահոլովակում։ 2024 թվականին նա նկարահանվել է «A Love So Beautiful» ռոմանտիկ կատակերգությունում Չանիկարն Տանգկաբոդիի (Պրիմ) հետ միասին, որը չինական հայտնի «A ​​Love So Beautiful» հեռուստասերիալի վերամշակված տարբերակն է։

## Համագործակցություններ
Դիուն պարբերաբար հայտնվել է Mint-ում, *[[Harper's Bazaar]]-ում*, *[[L'Officiel Hommes]]-ում*, *[[LiP magazine|LIPS]]-ում*, և *[[Elle (magazine)|Elle]]-ում*։ Նա աշխատել է այնպիսի շքեղ ապրանքանիշերի մոդելների հետ, ինչպիսիք են Louis Vuitton-ը, Fendi-ն, Prada-ն, Ralph Lauren-ը, Bottega Veneta-ն և Valentino-ն։ 2023 թվականի մայիսին նա որպես հյուր-աստղ էր Հարավային Կորեայի Սեուլ քաղաքում կայացած Louis Vuitton-ի նախաշեմին 2023 թվականի ցուցադրությանը։ 2023 թվականի հուլիսի դրությամբ նա ինստագրամում ուներ ավելի քան 7.5 միլիոն հետևորդ։ Օգոստոսից սկսած նա մենահամերգներով շրջագայել է մի քանի Հարավ-Ասիական երկրներում։ 2023 թվականի սեպտեմբերին նա հյուր էր Emporio Armani-ի նորաձևության շաբաթվա և Onitsuka Tiger SS 2024 հավաքածուի համար Միլանում՝ Իտալիայում։

## Ֆիլմոգրաֆիա

## Դիսկոգրաֆիա
### OST

### Երաժշտական տեսահոլովակների մասնակցություն

## Մրցանակներ և նոմինացիաներ

## Ծանոթագրություններ

## Արտաքին հղումներ
* 
* 
* 

Կատեգորիա:Թաիլանդ
Կատեգորիա:Թաիլանդցի դերասաններ
Կատեգորիա:Թաիլանդցի երգիչներ
Կատեգորիա:Մոդելներ
Կատեգորիա:Բեմական կեղծանուններ